**Проект договора для участников отбора (на узбекском языке)**

**-sonli kredit qaytmaslik xataridan** *(tadbirkorlik xavfini)* **sugʻurtalash**

*(umumiy sugʻurta sohasining 14-klass qoidalariga muvofiq ishlab chiqilgan)*

**SHARTNOMASI**

2022-yil “\_\_” \_\_\_\_\_ Fargʻona sh.

Oʻzbekiston Respublikasi Moliya Vazirligi tomonidan berilgan Litsenziya hamda \_\_\_\_\_\_\_\_\_\_\_\_\_\_\_\_\_ning Bosh ishonchnomasi asosida faoliyat yurituvchi \_\_\_\_\_\_\_\_\_\_\_\_\_\_\_\_\_\_\_\_menedjeri \_\_\_\_\_\_\_\_\_\_\_\_\_\_\_

keyingi oʻrinlarda **“Sugʻurtalovchi”** deb bir tomondan **“Agrobank” ATB \_\_\_\_\_\_\_\_ filiali**, \_\_\_\_\_\_\_\_\_\_\_\_\_\_ishonchnoma asosida faoliyat yurituvchi keyingi oʻrinlarda **“Sugʻurta qildiruvchi”,** **“Naf oluvchi”** deb yuritiladi

**Kredit oluvchi “\_\_\_\_\_\_\_\_\_\_\_\_\_**” raxbari \_\_\_\_\_\_\_\_\_, quyidagi shartlar asosida ushbu sugʻurta shartnomasini tuzdilar.

**1. Mazkur sugʻurta shartnomasida ishlatiladigan atamalar quyidagi tushunchalarga ega:**

**sugʻurtalovchi -** umumiy sugʻurta sohasining tegishli klasslari boʻyicha sugʻurtani amalga oshirish uchun Litsenziyaga ega boʻlgan va sugʻurta shartnomasiga muvofiq sugʻurta tovoni toʻlovini amalga oshirish majburiyatini oluvchi tijorat tashkiloti boʻlgan yuridik shaxs;

**sugʻurta qildiruvchi -** sugʻurtalovchi bilan sugʻurta shartnomasini tuzgan, sugʻurta shartnomasida kelishilgan sugʻurta mukofotini (sugʻurta badalini) toʻlovchi va sugʻurtalovchi bilan aniq sugʻurta munosabatlariga kiruvchi har qanday tashkiliy-huquqiy shakldagi yuridik shaxs yoki yakka tartibdagi tadbirkor;

**kredit oluvchi (sugʻurta qildiruvchi)** – qishloq xoʻjaligi mahsulotlarini tayyorlovchi tashkilotlardan buyurtma asosida mahsulot sotib olish maqsadida tijorat banki tomonidan beriladigan kredit mablagʻlarini olgan yuridik shaxs yoki yakka tartibdagi tadbirkor;

**naf oluvchi** – kredit oluvchi (sugʻurta qildiruvchi) bilan tuzilgan kredit shartnomasiga koʻra kredit oluvchiga mahsulotlarni tayyorlash va yetkazib berishi uchun kredit mablagʻlari ajratadigan tijorat banki;

**mahsulot yetkazib beruvchi** – qishloq xoʻjaligi mahsulotlarini yetishtiruvchilar;

**qishloq xoʻjalik mahsulotlarini buyurtma asosida xarid qilish boʻyicha shartnoma -** sugʻurta qildiruvchi bilan qishloq xoʻjaligi mahsulotlarini yetishtiruvchilar oʻrtasida tuzilgan bitim(shartnoma);

**kredit shartnomasi** – kredit oluvchi (sugʻurta qildiruvchi) va naf oluvchi oʻrtasida 2022yil “\_\_\_\_” \_\_\_\_ da tuzilgan \_\_\_- sonli kredit shartnomasi;

**kredit mablagʻlari** - kredit shartnomasiga koʻra kredit oluvchiga naf oluvchi tomonidan beriladigan mablagʻlar (qishloq xoʻjaligi mahsulotlarini yetishtirish va sotib olish uchun beriladigan pul mablagʻlari);

**sugʻurta qiymati -** kredit shartnomasiga asosan ajratiladigan kredit mablagʻlarining 100 foiz miqdori;

**sugʻurta summasi (puli)** - sugʻurta qildiruvchi va sugʻurtalovchining kelishuviga muvofiq belgilanadigan pul miqdori boʻlib, sugʻurtalovchi sugʻurta shartnomasi boʻyicha sugʻurta tovonini undan oshmagan miqdorda toʻlash majburiyatini oladi (sugʻurta hodisasi boʻyicha);

**sugʻurta shartnomasi** - yozma kelishuv boʻlib, unga koʻra sugʻurtalovchi kelishuvda shartlashilgan haq (sugʻurta mukofoti) evaziga kelishuvda nazarda tutilgan voqea (sugʻurta hodisasi) sodir boʻlganda sugʻurta qildiruvchiga sugʻurta tovonini toʻlash majburiyatini oladi;

**sugʻurtalangan faoliyat** - mahsulot ishlab chiqarish, xizmat koʻrsatish, ish bajarish va (yoki) isteʼmolchilarga tovar sotish boʻyicha sugʻurta shartnomasida koʻrsatilgan sugʻurta qildiruvchining xoʻjalik faoliyati (biznesi);

**sugʻurtalovchi javobgarligining limiti** - sugʻurta shartnomasida belgilanadigan pul miqdori boʻlib, uning chegarasida har bir alohida yoki barcha sugʻurta hodisalari boʻyicha sugʻurta tovonining miqdori belgilanadi;

**sugʻurta mukofoti** - sugʻurta qildiruvchi sugʻurta shartnomasida belgilangan tartibda va muddatlarda sugʻurtalovchiga toʻlashi shart boʻlgan sugʻurta haqi;

**sugʻurta polisi** - sugʻurta shartnomasi tuzilganligini tasdiqlovchi va sugʻurta qildiruvchiga u sugʻurta mukofotini yoki uning birinchi qismini toʻlagandan keyin beriladigan hujjat(sugʻurta javobgarligi boshlanganligini tasdiqlovchi hujjat);

**sugʻurta hodisasi -** cugʻurta qildiruvchining Naf oluvchi oldidagi kredit qarzlari qaytarilmasligi boʻyicha javobgarligini yuzaga kelishi;

**sugʻurta tovoni** - sugʻurtalovchi sugʻurta shartnomasida kelishilgan sugʻurta hodisasi sodir boʻlganda sugʻurta qildiruvchi koʻrgan zararlarini sugʻurta summasi (puli)dan oshmagan miqdorda toʻlaydigan pul mablagʻlari miqdori (sugʻurta hodisasi natijasida naf oluvchiga sugʻurta qildiruvchi tomonidan kredit mablagʻining qaytarilmaganligi boʻyicha koʻrilgan zararni qoplash uchun sugʻurtalovchi tomonidan toʻlanadigan sugʻurta summasi (puli) doirasidagi pul mablagʻlari). Franshiza – Sugʻurta qildiruvchining koʻrgan zararini bir qismi boʻlib, Sugʻurta xodisasi natijasida Sugʻurtalovchi zararning shu qismi uchun javobgarlik olib bormaydi. Shartsiz franshiza – koʻrilgan zararning maʼlum bir kelishilgan qismi boʻlib, jami zarar qismidan chegirilib qolinadi hamda sugʻurtalovchi shu zarar yuzasidan daʼvoni koʻrib chiqmaydi va sugʻurta tovonini toʻlash majburiyatini olib bormaydi;;

**sugʻurta hududi** - sugʻurta amalda boʻladigan hudud. Sugʻurta shartnomasi sugʻurta hududida sodir boʻlgan hodisalarga nisbatan amalda boʻladi;

**tegishli ravishda tovarlarni joʻnatish (xizmatlar koʻrsatish, ishlar bajarish)** - kontrakt shartlari va muddatlariga muvofiq kontragentga tovarlarni joʻnatish (xizmatlar koʻrsatish, ishlar bajarish), bunda:

a) joʻnatilgan tovarlar (koʻrsatilgan xizmatlar, bajarilgan ishlar) kontragent tomonidan kontrakt shartlari va muddatlariga muvofiq qabul qilib olingan;

b) tovarlar (xizmatlar, ishlar) sugʻurta shartnomasi amalda boʻlgan davrda joʻnatilgan (koʻrsatilgan, bajarilgan);

d) tovarlar (xizmatlar, ishlar) kontrakt valyutasiga sotilgan (koʻrsatilgan, bajarilgan);

**sugʻurta muddati –** kredit shartnomasida koʻrsatilgan kredit mablagʻlarining qaytarilishi muddati;

**kutish davri** – sugʻurta qildiruvchi oʻzining naf oluvchi oldidagi kredit mablagʻini toʻliq qaytarmasligi natijasida uning javobgarligi vujudga kelganda, kredit shartnomasida belgilangan qarzlar qaytarilishining oxirgi toʻlov sanasidan keyingi 60(oltmish) kun;

**fors-major** - favqulodda va oldindan koʻrilmagan tavsifda boʻlib, taraflar majburiyatlarini qabul qilgandan keyin kelib chiqadigan hamda ularning xohish irodasiga bogʻliq boʻlmay, aqliy tadbirlar bilan uning oldini olib boʻlmaydigan holat.

**2. SHARTNOMA PREDMETI**

**2.1**. Sugʻurtalovchi, Sugʻurta qildiruvchi Naf oluvchi oldidagi kredit qarzlarini sugʻurta puli doirasida qaytarishi boʻyicha javobgarligini yuzaga kelishidan sugʻurta himoyasini taqdim etadi.

**3. SUGʻURTA PULI VA SUGʻURTA JAVOBGARLIGI**.

**3.**1. Mazkur shartnoma boʻyicha sugʻurta qiymati \_\_\_\_\_\_\_\_\_\_ (\_\_) soʻmni tashkil etadi.

**3.2**. Ushbu shartnoma boʻyicha sugʻurta puli \_\_\_\_\_\_\_\_\_\_ (\_\_\_\_\_) soʻmni tashkil etadi.

**3.3**. Sugʻurta qildiruvchi, sugʻurta shartnomasini tuzishni soʻrab yozgan arizasi bilan birga kredit qaytarilmasligi boʻyicha javobgarligini sugʻurta qilishga tegishli boʻlgan quyidagi hujjatlar toʻplamini Sugʻurtalovchiga taqdim etadi:

- sugʻurta qildiruvchi bilan mahsulot yetkazib beruvchi oʻrtasida qishloq xoʻjaligi

mahsulotlarini xarid qilish boʻyicha tuzilgan va tasdiqlangan shartnoma (kontrakt, bitim) nusxasi;

* kredit mablagʻlari olish uchun tuzilgan sugʻurta qildiruvchining "Biznes rejasi" nusxasi;
* sugʻurta qildiruvchining buxgalteriya balansi (oxirgi hisobot davriga) nusxasi;
* jamlanma va oxirgi 3 (uch) yillik moliyaviy hisobot nusxasi;
* kredit mablagʻlarini olish uchun tijorat banki bilan sugʻurta qildiruvchi oʻrtasida tuzilgan kredit shartnomasi nusxasi.

**4. SUGʻURTA MUKOFOTINING HAJMI VA TOʻLASH TARTIBI**

**4.1**. Sugʻurta tarifining miqdori sugʻurta pulidan \_\_\_\_ (\_\_\_\_)foiz miqdorida belgilanib, sugʻurta mukofoti sugʻurta muddati uchun qoʻshimcha qiymat soligʻisiz \_\_\_\_\_\_\_\_\_ (\_\_\_\_\_\_) soʻmni tashkil etadi.

**4.2.** Sugʻurta mukofoti Sugʻurta qildiruvchi tomonidan bir yoʻla shartnoma tuzilgan kundan boshlab 5 (besh) ish kuni ichida toʻliq toʻlab beriladi.

**4.3.** Sugʻurta qildiruvchi tomonidan sugʻurta mukofoti Sugʻurtalovchining hisob raqamiga belgilangan muddatlarda toʻliq kelib tushmasa mazkur shartnoma boʻyicha javobgarlik olib borilmaydi.

**4.4.** Mazkur shartnoma boʻyicha barcha hisob - kitoblar Oʻzbekiston Respublikasi soʻmida olib boriladi.

**5. SHARTNOMANI KUCHGA KIRISHI VA AMAL QILISH MUDDATI,**

**SUGʻURTA POLISINI BERISH TARTIBI**

**5.1.** Sugʻurta shartnomasi “\_\_\_” \_\_\_\_\_ 2022 yildan boshlab kuchga kiradi va “\_\_\_” \_\_\_\_ 202\_\_ yilda oʻz kuchini yoʻqotadi.

**5.2**. Sugʻurta shartnomasiga koʻra hisoblangan sugʻurta mukofoti oʻrnatilgan muddatda Sugʻurtalovchining hisob raqamiga kelib tushgandan soʻng 3 (uch) ish kuni ichida Sugʻurtalovchi tomonidan sugʻurta polisi rasmiylashtiriladi va Sugʻurta qildiruvchiga taqdim etiladi.

**5.3**. Sugʻurtalovchi sugʻurta himoyasini taqdim etishi yuzasidan sugʻurta shartnomasining amal qilishi hisoblangan sugʻurta mukofoti belgilangan muddatda Sugʻurtalovchining hisob raqamiga toʻliq kelib tushgandan soʻng, sugʻurta polisi yozib berilgan kundan boshlanadi.

**6. SUGʻURTA SHARTNOMASI (POLISI) NI MUDDATIDAN**

 **OLDIN TOʻXTATILISHI**

**6.1**. Sugʻurta shartnomasini va sugʻurta polisini toʻxtatishni nazarda tutgan kundan boshlab 30 (oʻttiz) kun avval tomonlardan birining kelishilgan holda bergan yozma ravishdagi arizasiga asosan ushbu sugʻurta shartnomasi yoki sugʻurta polisining amal qilish muddati toʻxtatilishi mumkin.

**6.2**. Sugʻurta shartnomasining amal qilish muddati quyidagi hollarda toʻxtatiladi:

- ushbu sugʻurta shartnomasida belgilangan muddatlarda sugʻurta mukofotlari toʻlanmasa;

- Sugʻurtalovchi tomonidan sugʻurta tovonini toʻlash boʻyicha olingan majburiyatlar toʻliq bajarilsa;

- Sugʻurta qildiruvchi (Kredit oluvchi) tomonidan kredit mablagʻlari toʻliq qaytarilgan boʻlsa.

**6.3** Sugʻurta qildiruvchi/Naf oluvchi sugʻurta shartnomasini muddatidan oldin bekor qilgan taqdirda, Sugʻurtalovchi sugʻurta mukofotini qaytarmaydi(Oʻz.R.FK 936-moddasi).

**7. SUGʻURTA HODISASI**

**7.1.** Sugʻurta qildiruvchining Naf oluvchi oldidagi kredit qarzlarini qaytarilmasligi boʻyicha javobgarligini yuzaga kelishi sugʻurta hodisasi hisoblanadi.

**7.2. Quyidagi holatlarda Sugʻurtalovchining majburiyatlari vujudga kelmaydi:**

Sugʻurta qildiruvchi kredit mablagʻlaridan kredit shartnomasida koʻzda tutilmagan boshqa maqsadlarda foydalanganligi natijasida sugʻurta xodisasi sodir boʻlganda;

sugʻurta hodisasi haqida belgilangan muddatda xabar berilmaganligi oqibatida yetkazilgan zarar miqdorini aniqlab boʻlmaganda;

Sugʻurta qildiruvchi (Kredit oluvchi) tomonidan ehtiyotsizlik yoki qasddan qilingan hatti - harakat va/yoki harakatsizliklar natijasida kredit mabagʻlarining qaytarilmaganligida (fuqarolik burchi bilan bogʻliq boʻlgan harakatlar yoki ularning xayoti, salomatligi bilan bogʻliq boʻlgan harakatlar bundan mustasno);

Sugʻurta qildiruvchi tomonidan Sugʻurtalovchiga qasddan notoʻgʻri maʼlumotlar berilganda;

Sugʻurta qildiruvchi bilan Naf oluvchi kreditdan foydalanish maqsadini va oʻzaro hisob–kitoblarni hamda kredit shartnomasi muddatini oʻzgartirib, bu haqda Sugʻurtalovchini yozma xabardor qilmagan holda;

Naf oluvchi kredit shartnomasi shartlariga zid ravishda kredit berishni kechiktirishi, hamda Sugʻurta qildiruvchidan kelib tushgan mablagʻlarni kreditni qoplashdan boshqa maqsadlarga qabul qilishida;

Naf oluvchi tomonidan kredit mablagʻlarining maqsadli ishlatilishi yuzasidan nazorat oʻrnatilmaganligi va monitoring qilinmaganligida;

Naf oluvchi tomonidan kutish davriga amal qilinmaganda;

Sugʻurta qildiruvchi tomonidan mahsulotlarni sifatli saqlash choralari koʻrilmaganida (sovuq urishi (muzlab qolishi), chirib ketishi, koʻkarib ketishining oldini olish maqsadida kerakli chora-tadbirlar koʻrilmagan boʻlsa, mahsulotlar tovar koʻrinishini yoʻqotsa, bir xil harorat (temperatura)da va maxsus joylarda saqlanmaganligi aniqlansa);

mahsulotlar talon-taroj qilinishiga yoʻl qoʻyilganligida (aniqlangan holatlarda);

mahsulotlar saqlanishida sanitariya qoidalari va gigiyenik normativlarga amal qilinmaganligida;

Sugʻurta qildiruvchi omborxonasida mahsulotlar mavjud boʻlib savdoga chiqarilmagan boʻlsa;

chet (xorijiy davlatlar)dan mahsulotlar keltirilishida sifatli va zaruriy xizmat (transport, temir yoʻl)lar oʻz vaqtida koʻrsatilmaganda;

naf oluvchi tomonidan kredit mablagʻlarini oʻz vaqtida qaytarilishi boʻyicha barcha zarur choralar shuningdek, qonunchilikda belgilangan tartibda undirish choralari koʻrilmaganda;

Sugʻurta qildiruvchi tomonidan noqonuniy hatti-harakatlar sodir etilganligi oqibatida jinoy ish qoʻzgʻatilgan boʻlsa;

fors- major holatida.

**8. SUGʻURTA TOVONI**

**8.1**. Naf oluvchi Sugʻurta qildiruvchi tomonidan kredit mablagʻlarini oʻz vaqtida qaytarilishi uchun barcha choralarini koʻradi, shuningdek qonunchilikda belgilangan tartibda undirish choralarini koʻradi.

**8.2**. Berilgan kredit mablagʻlarini qaytarish muddati kelganda kreditlar va unga hisoblangan foizlar birinchi navbatda bank tomonidan Sugʻurta qildiruvchining hisob raqamlaridan (memorial orderlar) undiriladi.

**8.3.** Sugʻurta qildiruvchi (Kredit oluvchi) tomonidan Naf oluvchiga qaytarilgan qarz summalari birinchi navbatda Sugʻurtalovchi tomonidan mazkur sugʻurta shartnomasi va sugʻurta polisi boʻyicha olingan sugʻurta javobgarligiga yoʻnaltirilgan hisoblanadi.

**8.4.** Kredit shartnomasi shartlariga muvofiq Sugʻurta qildiruvchi oʻzining Naf oluvchi oldidagi kredit boʻyicha qarzlarini toʻliq qaytarmasligi natijasida uning javobgarligi vujudga kelganda, kredit shartnomasida belgilangan qarz mablagʻlari qaytarilishining oxirgi toʻlov sanasidan kutish davri (60 kun) oʻtgandan soʻng, Sugʻurta qildiruvchi/Naf oluvchi hodisa toʻgʻrisida 5 (besh) kun ichida Sugʻurtalovchiga yozma ravishda xabar beradi.

Xabarnoma erkin holda yoziladi va unda Sugʻurta qildiruvchi (Kredit oluvchi) tomonidan kredit qarzlarini qaytarishi bilan bogʻliq tafsilotlar, hisob-kitoblar bayon etilib, tasdiqlovchi quyidagi hujjatlar ilova qilinadi:

sugʻurta polisi;

sugʻurta hodisasi roʻy berganligini tasdiqlovchi hujjatlar va yetkazilgan zarar miqdori;

toʻlov topshiriqnomalari, toʻlov talabnomalari, Sugʻurta qildiruvchi (Kredit oluvchi)ning depozit va kredit hisob raqamlari holati toʻgʻrisidagi tasdiqlangan bank maʼlumotnomasi;

Sugʻurta qildiruvchi (Kredit oluvchi)ning kredit shartnomasini ijro qilishi bilan bogʻliq boʻlgan, ssuda va hisoblangan foizlar hisob-raqamlaridagi pul oqimlarini harakati toʻgʻrisidagi tasdiqlangan bank koʻchirmasi;

Naf oluvchini Kredit shartnomasiga muvofiq qarzdorlikni undirish boʻyicha oʻz huquqlaridan foydalanib amalga oshirgan chora-tadbirlarini tasdiqlovchi hujjatlar;

sugʻurta hodisasi oqibatlari, sabablarini oʻrganish uchun zarur boʻlgan xabarnomalar, xatlar, talabnomalar, yozishmalar va boshqa hujjatlar;

Sugʻurta qildiruvchining bankrotligida ushbu holatni tasdiqlovchi sud qarori (aniqlangan hollarda).

**8.5.** Sugʻurtalovchi xabarnomani olgandan soʻng, hodisa roʻy berganligini oʻrganib chiqib, roʻy bergan hodisa toʻgʻrisida dastlabki maʼlumotnomani tuzadi. Dastlabki maʼlumotnoma Sugʻurtalovchi, Naf oluvchi va Sugʻurta qildiruvchi hamda mutasaddi tashkilotlarning vakillari ishtirokida tuziladi.

**8.6**. Sugʻurta tovonlarining hajmi olingan moliyaviy maʼlumotlar asosida, Naf oluvchi va Sugʻurta qildiruvchining moliyaviy xoʻjalik faoliyatidagi statistik va buxgalteriya hisobotlari toʻgʻrisidagi maʼlumotlariga va debitor hamda shartnomaviy munosabatda boʻlgan yuridik shaxslar bilan tuzilgan shartnoma majburiyatlari bajarilganligiga tayanib aniqlanadi.

**8.7**. Sugʻurta tovoni Sugʻurtalovchi tomonidan olingan sugʻurta javobgarligi boʻyicha ajratilgan kredit mablagʻlaridan kreditning qaytarilgan qismi va franshiza miqdori ayirmasi bilan aniqlanadi. Ushbu shartnoma boʻyicha shartsiz franshiza ellik foiz qilib belgilanadi.

**8.8**. Agar sugʻurta polisida sugʻurta puli sugʻurta qiymatidan kam qilib belgilangan boʻlsa, Sugʻurtalovchi sugʻurta hodisasi yuz berganida Naf oluvchiga u koʻrgan zararni sugʻurta pulining sugʻurta qiymatiga boʻlgan nisbatiga mutanosib ravishda qoplaydi(Oʻz.R.FK 936-moddasi).

**8.9.** Agar shartnomada franshiza qoʻllanilgan boʻlsa, sugʻurta tovonini aniqlashda franshiza miqdori inobatga olinadi.

**8.10**. Sugʻurtalovchining toʻlov komissiyasi tomonidan sugʻurta tovonini toʻlash toʻgʻrisidagi qarori qabul qilingandan keyin tomonlar oʻrtasidagi sugʻurta hodisasi tan olinganligi haqidagi dalolatnoma tuzilganidan soʻng Naf oluvchiga 5 (besh) ish kuni ichida aniqlangan sugʻurta tovoni toʻlab beriladi.

**8.11**. Oʻzbekiston Respublikasi Fuqarolik kodeksining 955-moddasiga koʻra Sugʻurta qildiruvchi Sugʻurtalovchiga sugʻurta tovonini yoki sugʻurta pulini toʻlashni soʻrab murojaat etganidan keyin Sugʻurtalovchi sugʻurta tovonini toʻlashni rad etish toʻgʻrisidagi qarori va rad etish sabablari asoslantirilgan dalil-isbotlari bilan 15 (oʻn besh) kundan kechiktirmay Sugʻurta qildiruvchiga xabar qiladi.

**9. SUBROGATSIYA**

**9.1**. Naf oluvchining Sugʻurta qildiruvchiga nisbatan daʼvo qilish huquqi Sugʻurtalovchi tomonidan Naf oluvchining koʻrgan zarari yuzasidan toʻlab berilgan sugʻurta tovoni (qoplab berilgan mablagʻ) doirasida Sugʻurtalovchiga oʻtadi. Sugʻurtalovchiga daʼvo boʻyicha oʻtkazilgan huquqi qonunchilikda belgilangan tartibda amalga oshiriladi.

**9.2**. Naf oluvchi, Sugʻurtalovchiga daʼvo arizasi boʻyicha barcha tegishli hujjatlarni va isbotlovchi maʼlumotlarni berishga majbur.

**9.3**. Sugʻurtalovchi Oʻzbekiston Respublikasi Qonunlariga asosan qoplangan zarar miqdorini (toʻlangan sugʻurta tovoni miqdorida) javobgar shaxsdan undirishni amalga oshirishi mumkin.

**10. TOMONLARNING XUQUQ VA MAJBURIYATLARI**

**10.1. Sugʻurtalovchining majburiyatlari:**

Sugʻurta qildiruvchi/Naf oluvchini ushbu shartnoma shartlari bilan tanishtirish;

Sugʻurta polisini sugʻurta shartnomasining 5.2.-bandida belgilangan muddatda Sugʻurta qildiruvchi/Naf oluvchiga berish;

sugʻurta hodisasi toʻgʻrisidagi xabarnoma tushgach, Sugʻurta qildiruvchidan kredit berilishi va soʻndirilishi bilan bogʻliq boʻlgan Sugʻurta qildiruvchining faoliyati haqida toʻliq maʼlumot va xujjatlarni olish;

sugʻurta tovonini aniqlash va tegishli tashkilotlar ishtirokida dastlabki maʼlumotnoma hamda sugʻurta tovonini toʻlash toʻgʻrisidagi qaror qabul qilinganidan keyin dalolatnoma tuzish;

sugʻurta hodisasi natijasida koʻrilgan zararni Naf oluvchiga sugʻurta shartnomasida belgilangan tartibda va muddatlarda toʻlab berish.

**10.2. Sugʻurtalovchining huquqlari:**

sugʻurtalangan kredit mablagʻlarining maqsadli ishlatilishini sugʻurta shartnomasi amal qilgan davrda Naf oluvchi bilan muntazam ravishda monitoring qilib borish;

ushbu shartnomaning 7.2.-bandlarida va qonunchilikda belgilangan tartibda sugʻurta tovonini toʻlashni rad etish;

toʻlangan sugʻurta tovonini Sugʻurta qildiruvchidan undirib olish haqida daʼvo qilish huquqidan foydalanish;

Sugʻurta qildiruvchidan majburiyatlarining bajarilmasligi holatlari boʻyicha batafsil maʼlumot olish.

**10.3. Sugʻurta qildiruvchining majburiyatlari:**

Naf oluvchiga olingan kredit mablagʻlarini oʻz vaqtida qaytarilishini taʼminlash;

mahsulot yetkazib beruvchi tomonidan joʻnatilgan qishloq xoʻjaligi mahsulotlarini belgilangan miqdorda va muddatlarda qabul qilish;

qabul qilingan mahsulotlarni sifatli saqlash choralarini koʻrish;

mahsulotlar sovuq urishi (muzlab qolishi), chirib ketishi va koʻkarib ketishining oldini olish maqsadida zarur chora-tadbirlar koʻrish;

doimiy bir xil temperaturada va maxsus joylarda saqlash;

yetkazilgan va saqlanayotgan mahsulotlar talon-taroj qilinmasligi boʻyicha choralar koʻrish;

mahsulotlar saqlanishida sanitariya qoidalari va gigiyenik normativlariga qatʼiy rioya etish;

chet (xorijiy davlatlar)dan mahsulotlar keltirilishida sifatli va zaruriy xizmat (transport, temir yoʻl)larni oʻz vaqtida koʻrsatilishini taʼminlash boʻyicha tadbirlar ishlab chiqish;

mahsulot yetkazib beruvchi tomonidan sifatli boʻlmagan qishloq xoʻjaligi mahsulotlari kelib tushganligi aniqlangan taqdirda yetkazib beruvchini zudlik bilan ogohlantirib, Naf oluvchini xabardor qilish.

**10.4. Sugʻurta qildiruvchining huquqlari:**

Sugʻurtalovchidan, mazkur shartnomaga asosan sugʻurta mukofoti toʻliq toʻlanganidan soʻng, sugʻurta polisini belgilangan muddatda olish;

mahsulot yetkazib beruvchidan mahsulotlarni xarid qilish boʻyicha tuzilgan oʻzaro shartnomada belgilangan miqdorda va kelishilgan muddatlarda yetishtirib berilishini talab qilish;

mahsulot yetkazib beruvchi tomonidan oʻzaro tuzilgan shartnomada shartlashilgan majburiyatlarning bajarilmasligi yoki lozim darajada bajarilmasligi natijasida yetkazilgan zararlar qoplanishini talab qilish.

sugʻurta shartnomasi amal qilgan davrda shartnomaga doir savollarga Sugʻurtalovchidan toʻliq javoblar olish, hamda ushbu shartnoma shartlari bilan tanishish;

**10.5. Naf oluvchining majburiyatlari:**

sugʻurta shartnomasiga asosan sugʻurta hodisasi roʻy bermasligi boʻyicha barcha zarur choralarni koʻrish;

kredit mablagʻlari maqsadli ishlatilishini monitoring qilib borish;

sugʻurta shartnomasi shartlarini belgilangan muddatlarda bajarish;

sugʻurta qildiruvchi tomonidan kredit shartnomasi shartlari bajarilmagan holatlarda berilgan kredit mablagʻlarini sugʻurta qildiruvchidan soʻndirish choralarini koʻrish;

sugʻurta hodisasi sodir boʻlganda Sugʻurtalovchiga yozma ravishda belgilangan muddatda xabarnoma berish, hamda zarar miqdorini aniqlash yuzasidan zarur boʻlgan barcha moliyaviy va boshqa hujjatlarni Sugʻurtalovchiga taqdim qilish;

toʻlangan sugʻurta tovonini Sugʻurta qildiruvchidan undirib olish maqsadida Cugʻurtalovchiga daʼvo huquqini amalga oshirish bilan bogʻliq, boʻlgan barcha hujjatlarni taqdim qilish.

**10.6. Naf oluvchining huquqlari:**

sugʻurta shartnomasi amal qilgan davrda shartnomaga doir savollarga Sugʻurtalovchidan toʻliq javoblar olish, hamda ushbu shartnoma shartlari bilan tanishish;

sugʻurta hodisasi sabablarini oʻrganishda qatnashish;

sugʻurta hodisasi sodir boʻlganligi Sugʻurtalovchi tomonidan tan olinganda ushbu shartnoma shartlari boʻyicha sugʻurta tovonini olish.\

11. TOMONLARNING JAVOBGARLIGI

**11.1**. Ushbu sugʻurta shartnomasining shartlarini bajarmaganlik yoki toʻliq bajarmaganlik uchun taraflar Oʻzbekiston Respublikasining “Xoʻjalik yurituvchi suʼbektlar faoliyatining shartnomaviy – huquqiy bazasi toʻgʻrisida”gi Qonunida belgilangan javobgarlikni bir xil meʼyorda olib boradilar.

**11.2**. Shartnomadan kelib chiqadigan kelishmovchiliklar va nizolar Qonun hujjatlari talablari asosida oʻzaro muzokaralar, kelishuvlar bilan, yaʼni nizoni sudgacha hal qilish (talabnoma yuborish) tartibiga rioya etish orqali hal etiladi. Taraflar kelishmovchiliklarni oʻzaro hal etmagan taqdirlarda, hujjatlar toʻplami Xoʻjalik sudiga nizoni hal etish uchun beriladi.

**12. MAXSUS SHARTLAR**

**12.1**. Sugʻurta shartnomasining amal qilish muddati boshlanguniga qadar Naf oluvchi oʻziga Sugʻurta qildiruvchiga nisbatan mavjud boʻlgan barcha kredit qaytarilmasligi bilan bogʻliq boʻlgan javobgarlik (tavakkalchilik)larni sugʻurtalash shartnomalari yoki sugʻurta polislari toʻgʻrisida Sugʻurtalovchiga xabar berishga majbur.

**12.2**. Mazkur sugʻurta sharnomasiga kiritilayotgan oʻzgartirish va qoʻshimchalar yozma shaklda rasmiylashtirilishi talab etiladi, aks holda ular haqiqiy emas deb hisoblanadi.

 **12.3.** Sugʻurta qildiruvchi, sugʻurtalangan kredit boʻyicha tuzilgan yoki tuzilishi koʻzda tutilayotgan barcha sugʻurta shartnomalari haqida Sugʻurtalovchini xabardor qilishi shart. Qoʻshaloq sugʻurtalangan kredit boʻyicha, har bir Sugʻurtalovchi oʻzlari tuzgan sugʻurta shartnomalari doirasida sugʻurta tovoni toʻlovi majburiyatini oladi, ammo barcha sugʻurtalovchilar toʻlaydigan sugʻurta tovonining miqdori zararning haqiqiy qiymatidan ortiq boʻlishi mumkin emas.Agar sugʻurta hodisasi roʻy bergan vaqtda, sugʻurtalangan kredit boshqa sugʻurta shartnomalari bilan xuddi shu tavakkalchilik boʻyicha sugʻurta qilingan boʻlsa, zararning qoplanishi har bir sugʻurta tashkilotining sugʻurta summalariga proporsional ravishda taqsimlanadi.

**13. BOSHQA SHARTLAR**

**13.1**. Ushbu shartnoma boʻyicha tomonlar shartnomaning ilovalarini va unga tegishli hujjatlarni boshqa shaxslarga tomonlarning yozma roziligisiz bermaydi va shartnomaga tegishli boʻlgan barcha maʼlumotlarni sir saqlaydi.

**13.2**. Mazkur sugʻurta shartnomasi uch nusxada tuzilgan boʻlib, Sugʻurtalovchi, Sugʻurta qildiruvchi, Naf oluvchida bitta nusxadan saqlanadi va ularning har biri bir xil huquqiy kuchga ega.

**14. TOMONLARNING REKVIZITLARI VA YURIDIK MANZILGOHI**

|  |  |  |
| --- | --- | --- |
| **“Sugʻurtalovchi”**\_\_\_\_\_\_\_\_\_\_\_\_\_-\_\_ sugʻurta markaziManzili: \_\_\_\_\_\_\_\_\_\_x/r \_\_\_\_\_\_\_\_\_\_\_\_\_\_\_\_\_\_\_INN: \_\_\_\_\_\_\_\_, MFO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Рахбар\_\_\_\_\_\_\_\_\_\_\_\_\_\_\_\_\_\_\_\_Ф.и.ш (imzo)M.Oʻ. | **“Sugʻurtalovchi”**“Agrobank” ATB \_\_\_\_\_\_\_tuman filialiManzili: Fargʻona viloyati\_\_\_\_\_\_\_\_\_\_\_\_\_x/r\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MFO: \_\_\_\_\_\_Raxbar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (imzo) Bosh xisobchi:  |  |